На основу Уговора о додели средстава за спровођење пројекта „Развој пословних идеја – једнака шанса за све“, који су потписали Министарство за рад, запошљавање, борачка и социјална питања Републике Србије и Град Врање, број 40-790/2022-17, од 7.децембра 2022.године, Меморандума о сарадњи између Националне службе за запошљавање и Града Врања, број 40-790/2022-17/4, од 30. јануара 2023.године

**ГРАД ВРАЊЕ**

РАСПИСУЈЕ ЈАВНИ ПОЗИВ ЗА ПРИЈАВУ ЗАИНТЕРЕСОВАНИХ

НЕЗАПОСЛЕНИХ ЛИЦА

ЗА ПОХАЂАЊЕ ОБУКА СА МОДУЛИМА

**ПРЕДУЗЕТНИШТВО И КАРИЈЕРНО ВОЂЕЊЕ**

**-Брже и лакше до грант подршке –**

Предмет јавног позива су обуке са модулима, за најмање 50 незапослених лица и то:

**Модул 1** – **ПРЕДУЗЕТНИШТВО**, у трајању од 5 дана, са следећим темама:

* Израда бизнис плана
* Маркетинг и продаја
* Електронско пословање

**Модул 2** – **КАРИЈЕРНО ВОЂЕЊЕ**, у трајању од 2 дана, односно 12 сати

Обуку ће спровести сертификовани предавачи, са дугогодишњим искуством у раду са незапосленим лицима, уз примену одговарајуће методологије и средстава за обуку, у просторијама **Града Врања – Градске управе**.

Предвиђено је да полазници буду подељени у три (3) групе, чиме ће се омогућити квалитетнији рад, боља интеракција предавача и учесника обуке.

Крајњи исход обука је унапређење компетенција полазника – незапослених

лица са територије Врања, односно стицање знања о основама предузетништва, оспособљавање за израду бизнис планова ради потенцијалног аплицирања за подстицајна средства и започињање сопствене пословне делатности, као и стицање знања о основама маркетинга и електронског пословања, и каријерног вођења.

Сва заинтересована лица, по успешно завршеној обуци, стичу право на пријаве своју **БИЗНИС ИДЕЈУ** за добијање гранта-бесповратних средстава.

**10 најбољих БИЗНИС ИДЕЈА ће стећи право на грант у виду набављене опреме-средстава за рад у складу са исказаном пословном потребом у бизнис плану, за обављање пословне активности које мора бити регистрована у облику предузетничке радње или привредног друштва, у складу са условима који ће бити ближе дефинисани Уговором о додели гранта са сваким појединачним корисником.**

Заинтересована лица могу се пријавити за учествовање у предметним обукама у Националној служби за запошљавање – филијала Врање на телефон **017/407 101**, или лично преко саветника за запошљавање, као и у Канцеларији за локални економски развој, Градска управа Врање, на телефон **017/ 402 314**.

По формирању коначне листе полазника обука, Град Врање ће у сарадњи са изабраним пружаоцем услуга обуке формирати групе за обуку, и обавестити полазнике о прецизним датумима и времену обуке.

Рок за пријаву заинтересованих лица је **13.фебруар 2023.године.**